Олы Кибәче авыл җирлеге Советының 2016 елда эшләгән эшләренә

ОТЧЕТЫ

Хөрмәтле авылдашлар! Хөрмәтле Рәис Нургалиевич!

Яңа елга аяк басканда без узган елга йомгак ясарга, нәтиҗә чыгарырга һәм алга таба планнар кабул итәргә тиешбез.

Халык мәнфәгатъләрен алга сөрү өчен, беренче чиратта әлеге халык турында дөрес мәгълүматка ия булу мөһим.

Бүгенге көндә Олы Кибәче авыл жирлегендә **303** хуҗалыкта барлыгы **957** кеше яши.(*Авыллап алганда Олы Кибәчедә -* ***510****, Кече Кибәчедә -****183****, Төбәктә -****264*** *кеше*.) Шуның эченнән җирлек буенча ирләр - 462, (өйләнмәгән егетләр 55), хатын-кызлар - 495. *(бала табу яшендә 125 хатын-кыз исәпләнә)*

7 яшькә кадәр балалар саны -52,(42 се балалар бакчасына йөри) укучылар -85, студентлар -47, 6 егет армия сафларында хезмәт итә.

10 -тулы булмаган гаилә, шуларда 18бала тәрбияләнә, 14күп балалы гаилә бар.

Авыл җирлеге буенча -4 яңа гаилә теркәлде, аерылышучылар исәпләнми.

2016 елда 9 бала туды. (*Кече Кибәчедә3 бала,Олы Кибәчедә4, Төбәктә-2*.) Биләмәдә 16 кеше вафат булды. 13 кеше безнең җирлектә яшәү өчен теркәлде. Ә 30 кеше учеттан төшеп яшәү урыннарын үзгәртте.

Җирлектә яшәүчеләрнең 101е авыл хуҗалыгында эшли, 63 кеше бюджет өлкәсендә, 41 кеше эшмәкәрлектә,(458 кеше эшкә яраклы исәпләнә) (шуның 205җирлектә эшли) (137 кеше читкә китеп эшли) (107 кешенең эш урыны юк булып исәпләнә), районның эш һәм мәшгульлек үзәгендә 9 кеше исәптә тора.

Биләмәдә барлыгы 384 кеше пенсия ала, шуның эченнән 307 картлык буенча, 31 е инвалидлык, 6 гаилә тәрбиячесен югалтканга һәм 40 кеше социаль пенсия ала. Биләмә буенча 2 Бөек Ватан сугышы ветераны, 29 тыл ветераны , 2 инвалид бала бар. Җирлек буенча уртача пенсия күләме -9988 сум тәшкил итә.

\* Биләмәдә барлыгы (208)\_\_\_ җиңел машина , (17)\_\_\_\_йөк машинасы, (101)\_\_\_ трактор һәм( 7\_\_\_\_ комбайн исәпләнә.

+ **Бюджет**

Безнең авыл җирлегенә 1 млн. 585 мең сум бюджет каралып, (ул 1млн. 999 мең сум итеп үтәлде) Кергән доходлар (слайдларда күренә)

(2016 да җирлеккә налоглардан керем -727 000 сум. налогтан тыш – 281 782 сум. –аренда..Ш.Р. штраф.)

план үтәлеш

Мөлкәт налогы 62 000 64 882 сум

Җир налогы 520 000 509 859 сум

Подоходный налог 145 708 158 408 (170 417 фак.)

(2017 елга остаток 260 000 сум. 2017 гә бюдҗет 1. 590 мең сум)

Кызганычка каршы, транспорт һәм җир налогын түләмәүчеләр дә бар. Алар белән элемтәгә кереп сөйләшкәннән соң, түләүчеләр дә булды, кайберләре квитанция килмәде, дип акланды. Дөрестән дә квитанция килмәү очраклары да булды, аларга квитанцияләрне үзебезнең җирлектә язып бирдек. Түләмәүчеләрнең шактые авылдан читтә яшәүчеләр. Аларның исемлеген экранда күрәсез.

**РЕФЕРЕНДУМ**

**2016 нчы елның март аенда** Олы Кибәче авыл җирлеге гражданнарының үзара салым җыю буенча җирле референдумы үткәрелде.

2016 нчы елга куелган эшләр өченОлы Кибәче авыл җирлеге буенча 226 500 сум үзара салым акчасы җыелды, Республика бюджетыннан 906 000сум бүленеп бирелде, барлыгы 1.132 500 сум акча булды.Һәм түбәндәге эшләр өчен тотолды:

Төбәк авылында 169 500 сум зират коймасы кору өчен (166 м.) һәм 150 000 сумга спорт мәйданчыгы төзергә тотылды. (63 900 ү.с., + 255 600 РТ б. барлыгы 319 500 сумлык эш).

Кече Кибәче авылында 222 000 сум зират коймасы кору өчен тотылды (155 м.). (44 400 ү.с., 177 600 РТ б.). Кече Кибәчедә тулысынча яңа урынга зират коймасы тотылып бетте.

Олы Кибәче авылында 451 000 сум Гагарин урамыннан зиратка бара торган таш юл салу өчен 218 м. һәм 140 000 сум зиратка инвентарлар кую өчен корылма төзүгә тотылды. (118 200 ү. с., +472 800 РТ б. барлыгы 591 000 сумлык эш).( экономия - (аермасы) 9487 сум

Шулай итеп, 2016 елда референдумга куелган мәсәләләр үтәлде. Бу суммалар һәр авылныкы үз авылы өчен генә тотыла һәм башка максатларда кулланып булмый.Хөрмәтле авылдашлар!Белгәнегезчә 2017 нче ел өчен референдум 2016 нчы елның ноябрь аенда үткәрелде. Бүгенге көнгә халыктан 98.4% үзара салым акчасы җыелды. 17 кешенең үзара салым бирәселәре бар. Эшлисе эшләр билгеле, алга таба да бу мөмкинлектән файдаланып калырга чакырам. (751 кеше барлыгы, 225 300 сум җыелырга тиеш. + РТдан 901 200= 1. 126  00 сум.)

**+Экономия**

Бюджет учреждениеләрендә электр, газ тотылышлары. Электр энергиясе буенча караганда урта мәктәптән кала башка учреҗденияләрдә экономия белән бара. Урта мәктәпнең электр энергиясенең артык булып күренүе (7 шт.) водонагревателләр кую һәм вент 2 чистарту корылмасы төзү белән аңлатыла. ,(74 560) 103 840 квт энер. тотылган. Аерма 29 280 квт. энер. 1 кв.м.32 квт энергия туры килә.

Газ тотылышы Кече Кибәче клубында (10 635) 13 315 куб.м. узган ел белән аерма 2680 куб.м.һәм урта мәктәпнең азрак аерма бар (48 790) 50 202 куб.м. аерма 1412 куб.м.

Барлык оешмаларның да электр, газ һәм су күрсәткечләрен экранда күрәсез.

(2015ел эл.1квт5.20 сум, газ 1куб 6.25сум.)

Авыл җирлеге буенча урам утлары 78 урында куелган. 40 светодиодный һәм 38 ДРЛ лампалары куелган . Урам утлары өчен тех .хезмәт күрсәтү өчен 30 398 сум акча тотылган ,электр товарлары өчен 14 663 сум.

Урам утларына (28928) 32 950квт энергия сарыф ителгән, 1 лампочкага уртача (370) 422 квт энергия туры килә. Барлыгы(146 464)198 281сум акча тотылган, ә бер лампочкага (1877) 2542 сум акча тотылган.

**Аерма**(14089) 4022 квт эн., / (39 268) 51817сум.Артык.

Коммуналь хуҗалыгына түләүләрне хисаплау түбәндә.

жыйналырга тиеш : жыйналган:

суга - 559 107 сум 444 797 сум 83%

чүпкә - 348 698 сум 346 265 сум 99%

Коммуналь хезмәтләргә акча түләмәүчеләр исемлеген слайдта күрә аласыз. Кызганычка каршы бурычлы физик затларыбыз бар аларбелән эш алып барыла.

Искәртеп китәсе килә, әгәр вакытлыча яшәү урынын үзгәртәсез икән камунал хуҗалыгы җитәкчесе исеменә вакыт күрсәтелеп гариза язып тапшырырга кирәк.

**Утырышлар, җыелышлар**

Авыл җирлеге Советы утырышлары даими рәвештә уздырылды.

Барлыгы 12 утырыш үткәрелеп, көн тәртибендә30 мәсьәлә каралды, , эшләнгән эшләргә анализ ясалды, алга бурычлар куелды.Учреждение җитәкчеләре белән дәкиңәшмәләр даими үткәрелде.

Авыл тормышына кагылышлы мәсьәләләр гражданнарның гомуми җыелышларында карала. Барлыгы 6 гражданнар җыелышы үткәрелде.

2016елның январь аенда 2015 елда эшләгән эшләргә отчет ясалды, ә алдагы жыелышларда авылларны төзекләндерү,чистарту,яшелләндерү һәм җәйге чорга янгынга каршы көрәш чараларының торышы, гражданнарның терлекләрне йөртү турында һәм башк амөһим мәсьәләләр каралды,тиешле карарлар кабул ителде.

Авыл жирлеге Советы төрле эчтәлектәге сорауларһәм

мөрәҗәгатьләр белән 26 кешене кабул итте, *(20 язмача гариза кереп, 20 енен жаваплары кәнәгатьләндерелде)(6 кеше телдән. кәнәгәтләндерелде.)*

Халыкка төрле эчтәлектәге 474 белешмә бирелде.

**Мәгариф**

Олы Кибәче урта мәктәбендә 2016-2017 нче уку елында барысы 85 бала укый, 22 укытучы балаларга белем бирә.

Алдагы уку елында укучыларны олимпиадаларга әзерләү буенча мәктәп коллективы район күләмендә 1 урынга лаек булды. 2016 елда район олимпиадаларында 22 призлы урын, республика турында 7 призлы урын, рус теле һәм татар теленнән халыкара олимпиадаларда 2 укучы җиңүче булды.

Олы Кибәче урта мәктәбе район күләмендә укыту һәм тәрбия юнәлешендәге ретинг нәтиҗәләре буенча 1 урынга чыгып берьюлы 2 кубокка ия булды.

2016-2017 уку елының беренче яртыеллыгында да мәктәп коллективы югары уңышларга иреште. Укучылар, муниципаль олимпиадаларда катнашып, 27 призлы урынга ия булдылар, 12 укучы республика турында катнашачак. Соңгы 3 елны карасак мәктәпнең олимпиада күрсәткечләре елдан ел үсүгә таба бара.

Мәктәптә ике хореография, бер “Күңелле сәхнә”, ике “Оста куллар”, “Туган якны өйрәнү” , бадминтон, флорбол түгәрәкләре эшли, аларда 85 бала шөгыльләнә. Укучылар төрле иҗади бәйгеләрдә, ярышларда даими катнашалар һәм матур нәтиҗәләргә ирешәләр.

Мәктәп тирәсенә кар сыннары ясау буенча дүртенче ел рәттән 1нче урын алдылар.

Олы Кибәче урта гомумбелем бирү мәктәбе район күләмендә тәҗрибә участогыннан иң күп табыш алучы мәктәп буларак бәяләнде, бакчадан алынган табыштан капка эшләнде һәм внебюджетка акча салынды.

Укыту һәм тәрбия өлкәсендә югары нәтиҗәләр күрсәтеп эшләгән мәктәп коллективына бик зур рәхмәт.

“Үз мәктәбеңә булыш” акциясе барышында мәктәпкә 5000 сум күләмендә акчалата ярдәм күрсәтелде, җир эшкәртү, бәрәңге утырту, алу, мәктәп тирәсен кардан чистартуда техника белән ярдәм итүчеләр булды.

“Сабыспецтех” оешмасы җитәкчесе Фархуллин И.Т. мәктәпкә 6000 сум күләмендә ярдәм итте, бу акча “Оста куллар” һәм “Хореография” түгәрәкләре өчен тотылды.

Мәктәпнең төп таянычы ата-аналар. Олы Кибәче авыл җирлегендә авыр гаиләләр, бала тәрбияләүгә салкын караучылар юк. Укучылар да әти-әниләренең яхшы үрнәгендә хезмәт сөючән, максатчан булып үсәләр.

Мәктәп коллективы үзе дә җәмәгать эшләрендә бик актив катнашып килә. Авыл җирлегендә башкарылган бер генә чара да алар катнашыннан башка узмый. Алар башкарган эшләр, нинди генә авырлыкта булса да, җиренә җиткерелеп үтәлүе белән аерылып тора.

Безнең җирлектә 2 балалар бакчасы эшли.

Бүгенге көндә Олы Кибәче балалар бакчасында 2 төркемгә бүленеп 36 бала йөри, 9 хезмәткәр эшли, ел буена уртача йөреш 33 бала, 9559 бала көне исәпләнә. Төбәк балалар бакчасы филиалында 8 бала тәрбияләнә, 3 хезмәткәр эшли. Әти-әниләр белән берлектә бакчаларда “Сөмбелә”, “Нәүрүз”,“Әбекәем - алтынкаем”, “Сау бул, бакча”, кече Сабантуй, Яңа ел һ. б. бәйрәмнәр, чаралар уздырылды..

2 балалар бакчасында да 2 шәр түгәрәк эшли.

Эшләгән эшләре уз нәтижәсен дә курсәтә. ”Балаларны мәктәпкә әзерләу буенча иң югары нәтиҗәгә ирешкәннәре өчен”дигән диплом белән буләкләнделәр.

Районда узган кабак бәйрәмендә актив катнашып -“Ин тәмле кабак бәлеше һәм кабактан пешергән ризыклар “ номинациясендә 1 дәрәжәдәге диплом белән буләкләнделәр.

Шулай ук мәктәптән калышмыйча кар сыннары ясау буенча да 2 группалы бакчалар арасында 1 урынны алдылар.

**Мәдәният**

Мәдәният халыкның рухи сәламәтлеген ныгытуда, балаларны һәм яшьләрне эстетик яктан тәрбияләүдә әһәмиятле урын алып тора.

Шуны истә тотып авыл җирлеге бу өлкәгә зур игътибар бирә.

Җирлектә 3 клуб һәм 1 китапханә эшли.

2016 нче елда халыкка мәдәни һәм рухи тәрбия бирүдә нәтиҗәле эш алып барылды. Бу өлкәдә мәдәният хезмәткәрләренең роле зур булды. Ел дәвамында халыкның соравын кызыксынуын искә алып, күп төрле мәдәни чаралар, концертлар бик матур итеп үткәрелде. Халык кичәләргә, бәйрәмнәргә биктеләп яратыпйөри. Ә “Талант- шоу” иҗат концерты белән, җирлегебездәге һәм Эзмә авыл халкына күңелле ял оештырдылар.

Җирлегебездә “Нәүрүз” , Сабан туйлары, Җиңү бәйрәме, яңа ел кичәләре һәм башка бәйрәмнәр зурлап билгеләп үтелә.

Узган елда мәдәният хезмәткәрләре тарафыннан тагында үзенчәлерәк бәйрәмнәр, чаралар үткәрелде шулардан: бал бәйрәме, урам концертлары, кабак бәйрәме. Һәм шулай ук авыл хатын кызлары белән изге Болгар җиренә сәяхәт оештырдылар.

**Китапхәнә**

Олы Кибәче авылы китапханәсендә барлыгы 10 099 китап бар: ( *4946 татарча, 5147-русча , 6 инглизчә китап бар.* ) Барлыгы 735 китап укучы исәпләнә.

Китапханәдә интернетка тоташтырылган 3 компьютер эшли, 28 төрдә газета журнал килә. 2016 нчы елда 224 яңа китап кайткан. Шулай ук 3 авылда күчмә китапханә эшли. Ел дәвамында район һәм республика китапханәләре үткәргән конкурсларда катнашып рәхмәт хатларына ия булдылар.

Китапханәче төрле истәлекле даталарга, язучылар, шагыйрьләрнең юбилейларына багышлап күргәзмәләр оештыра һәм күп төрле чаралар, күңелле кичәләр уздыра. Ел ахырында “Иң күп китап укучы “ конкурсы җиңүчеләренә грамота һәм истәлекле бүләкләр тапшырыла.

**Спорт**

Сәламәт яшәү рәвеше һәм спорт чаралары уздыру яшь буынга сәламәт һәм нык булып үсәргә этәргеч ясый.

Спорт ярышларын уздыру, район ярышларында катнашу һәм зона буенча команда ярышларын үткәрү өчен барлыгы (24600)58 479 сум акча тотылды . Җирлегебездә өстәл теннисы, волейбол,мини футбол, бадминтон белән шөгылләнәләр һәм массакүләм спорт чараларында актив катнашалар. Җирлектәге барлык учреҗдениеләр белән берлектә ел саен ГТО нормаларын тапшырабыз. Яшьләр шимбә, якшәмбе көннәрендә авыл спортзалларында шөгелләнәләр һәм үзара иптәшләрчә спорт ярышлары уздыралар.

2016 нче елда Ватанны саклаучылар көне уңаеннан Олы Кибәче авыл җирлегенең күчмә кубогына ир-егетләр арасында волейбол , ә хатын-кызлар көне уңаеннан волейбол һәм күңелле старт ярышлары уздырылды. (*Район күләмендә уздырылган барлык спорт ярышларында да актив катнашырга тырышабыз).*Барлык спорт сөючеләрне алга таба да шулай кыю һәм күтәренке рухлы булып калуларын телим.

**Медицина.**

Халыкка 3 авылда 3 фельдшер-акушерлык пункты (ФАП) хезмәт күрсәтә. Алар уңайлы, җылы, яңа биналарга урнашкан, халыкка медицина ярдәме күрсәтү өчен барлык мөмкинлекләр дә бар. Кирәкле дарулар һәм өч яшькә кадәрле балаларга өстәмә туклану өчен бирелә торган сөт продуктлары вакытында алып кайтып бирелә.

Ел буена ФАП та авырулар кабул итү һәм өйгә чакырылу:

+ Олы Кибәчедә **- 2016** елда 2299 кабул //725өйгә

Кече Кибәчедә - 1150 кабул //358өйгә

Төбәктә - 1917 кабул 434 өйгә - кеше исәпләнә.

Бүгенге көнгә 5 авырлы хатын- кыз учетка басты.

Җирлектә 160 кеше (инв.)группада. 45 инвалид кеше соц. пакет ала.

**Социаль яклау**

Халыкны социаль яклау бүлеге тарафыннан ел буена субсидия

түләнеп килде. 4 кешегә 69900 материаль ярдәм бирелгән. Шәмәрдән тернәкләндерү үзәгендә 11 кеше ял итте.

((Биләмәдә ярдәмче балалары булмаган 2 өлкән кеше яши. Аларга 1 караучы беркетелгән.Авыл җирлеге буенча 2 опекунга алынган бала исәптә тора.)

**Почта хезмәте**

Безнен биләмәдәге халыкка бер почта бүлекчәсе хезмәт күрсәтә.Вакытлы матбугат, пенсия,пособие һәм субсидияләр вакытынды таратыла. Газ, электр, телефон, коммуналь хезмәтләр өчен түләүләр алалар. Почталионнарның халык белән эшләү мөнәсәбәтләре яхшы.

Вакытлы матбугатка язылуга план (840план) 849 данә булып, ул 101% итеп үтәлгән. Ә Саба таңнары гәҗитенә(139) 114 кеше язылды. (язылу узган ел белән чагыштырганда азрак булуы күренә 25кә)

*Районыбыз гәҗите ”Саба таңнары”нда безнең өчен кирәкле булган мәгълүматлар , карарлар, яңалыклар бастырылып барыла. Һәр берегезгә дә бу гәҗиткә язылырга һәм язмалар белән даими танышып баруны киңәш итәм.*

**Сәүдә**

Җирлектә сәүдә хезмәте күрсәтү буенча 11 шәхси кибет эшли. Шуларның 8 се ашамлыклар һәм төрле кирәк-яраклар сата, 2 се хуҗалык товарлары белән сәүдә итә. 1кибет спиртлы эчемлекләр белән генә сату итә.

Кибетләрдә көндәлек куллану товарлары халык соравы буенча даими рәвештә яңартылып торыла.

Шулай ук җирлегебездә авылдашыбыз эшмәкәр Рифкат Зыятдинович “Туган авыл” сәүдә - җитештерү үзәге ачып җибәрде, анда бугенге көндә 3 төрле 1100 ипи пешерелә, цехта шулай ук төрле - төрле камыр ризыклары шунда ук сатып алу, заказ бирү һәм яңа пешкән ризыклар белән утырып чәй эчү мөмкинлегедә бар, махсус кибете эшли. Җирлегебезнең 9 хатын-кызына эш урыны булдырылды . Рифкат абый изге эшләрен дәвам итеп быел Олы Кибәче авылына керү юлын матурлап - “авыл капкасы” эшләп куйды. Шулай ук әйтми мөмкин түгел Олы Кибәче авыл клубына бәйрәм -концертларда куллану өчен 7 хатын-кыз татар милли киеме һәм 7 пар чабата бүләк итеп бирде. Һәм зиратта бабайларга утырып тору өчен 5 терәүле скамейка бирде. Рифкат абый изге ярдәмнәрең өчен авыл халкы исеменнән зур рәхмәт, эшләрең һәр вакыт уң булсын.

**Чисталык, төзекләндерү(Торак-коммуналь хезмәт күрсәтү)**

Биләмәне җыештыру ел буе дәвам итэ.Даими рәвештә авыл җирлеге территориясендә бюдҗет оешмалары һәм авыл кешеләре белән өмәләр оештырылды. Шулай ук авылларыбызның изге урыны булып саналган зиратларның торышына килгәндә игътибар зур . Ел саен берничә тапкыр җәмәгатьчелек көче белән агач, үләннәрдән чистарту, чүпләрен тырмалап түгү эшләре башкарыла. Бу эштә мәчет картлары, авылыбыз муллалары башлап йөрүчеләр..

Җирлегебездә “Чистый берег” акциясе оештырып, авыл эчендәге елга буйларын, күпер төпләрен төрле чүпләрдән, үләннән һәм корыган агачлардан чистарттык. Барлык оешма хезмәткәрләре акция актив катнашты.

Чисталык өлкәсендә районыбызның торак-коммуналь хуҗалыгының да роле бик зур. Алар көнкүреш калдыкларын чүп җыю машинасы белән айга 2 тапкыр график буенча җыялар. Халык көтеп ала, бик уңайлы, моның өчен җитәкчеләргә, Илнур Габизович сезгә бик зур рәхмәт. Авыллар күзгә күренеп чистарды.

Шулай ук җирлектән махсус машина белән үлгән терлекләрне дә үтильгә алып оештырылган. Моның өчен бары комунал хуҗалыкка (2-33-94 тел. номерына) яки җирле үзидарәгә хәбәр итәргә кирәк. Хезмәт күрсәтү бушлай. 2016 елда безнең җирлектәге 13 шәхси хуҗалыктан үлгән 11мөгезле эре терлек һәм 3 сарык малы алып кителде. ((Тагын бер яхшы хезмә күрсәтү көтелә кече маллар өчен мэсэлэн(мәче, эт, тавык-чебеш, каз, туып үлгән бәкәйләр) җирлеккә бер урынга лар холоделник кую күздә тотыла.))

Ә чүплек базына бары тик төзелеш калдыклары гына ташланырга тиеш һәм чокырның эченә ташлавыгыз сорала. Кисәтеп искәртәсе килә кайбер физик затларның көнкүреш калдыклары ташлавы да күзәтелә. Бу кешеләргә карата чара күрәсе була.

Шәхси хуҗалыкларга капка төпләрендә, бакча башларында төзелеш материаллары, техника, агач һәм башка әйберләр тоту яки саклау тыела. Гомумән, авыл территориясендә хуҗасызлык күренеше булырга тиеш түгел. Кисәтүләргә карамастан, авыл җирлеге советы тарафыннан кабул ителгән төзекләндерү карары кагыйдәләрен үтәмәүчеләр бар. Кисәтү кагәзләре тапшырганнан соң, күпчелек кеше булган әйберләрен вакытында үз биләмәләренә урнаштырдылар. Шулайда 2016 нчы елда җирлек буенча 8 физик затка карата тикшерү акты төзелде һәм алар административ комиссия тарафыннан штрафка тартылды. Мин сезне мондый күңелсез хәлдә калмаска чакырам.

Ә инде хуҗалыкта төзелеш барган чорда авыл җирлеге тарафыннан төзелеш материалларын куеп тору өчен вакыты күрсәтелеп рөхсәт белешмәсе бирелә.

Биләмәдә 2016елда 3 төлке атылды,барысын да участок вет.врач тикшерде һәм алар яндырылды, аларның башка маллар белән бәйләнешкә керүе ачыкланмады.Төлкеләр күренгән очракта вакытында хәбәр итеүегезне сорыйм. Җирлектән шулай ук 11 эт Казан вет. дом оешмасы тарафыннан ауланып озатылды.

**ЛПХ, фермерлар, КФХ**

Жирлектәге шәхси хужалыкларда 3 авылга (432) 447 баш эре мөгезле терлек исәпләнә, шуның эченнән (207) 204 савым сыеры бар. (601) 620 баш сарык малы һәм (46) 52 кәҗә, (6) 5 баш ат бар. (2135 кош-корт, 300 баш умарта).

Җирлегебездә шәхси ярдәмче хуҗалыкларда да (ЛПХ) күп мал асыраучыларыбыз бар алар түбәндәгеләр: Сиразиев Илнур, Илнур үз хуҗалыгында 8 баш сыерга кече ферма да төзеде, Фатихов Илфат, Ахунов Фәнил, Мифтахов Гаптрәүф*,* Яковлев Рөстәм, Яруллин Хабибрахман, Шарафеев Габделхай, Шаяхметов Фәнис һ.б. санарга мөмкин.

Шулардан Фатихов Илфат шәхси хуҗалыгына аерым тукталасы килә. Аның хуҗалыгында бүген 16 мөгезле эре терлек, 5 савым сыеры, 15 баш сарык, 100 баштан артык кош-корт, 32 баш умарта, 16 гектар эшкәртү җире һәм авыл хуҗалыгы техникалары бар. Үз продукциясен үзе сатып гаилә бюджетына үстәмә керем кертә.(еллык кереме якынча 700 мең сум).

Илфат шулай ук шәхси хуҗалыклар арасында районда җиңеп Республика буенча үткәрелгән “Татарстанның иң яхшы шәхси ярдәче хуҗалык” дип аталган конкурсында катнашып Дипломга һәм 50 мең примиягә лаек булды.

ЛПХ кредеты алу буенча (8)12 кеше мөрәҗәгать итте, алар (1.420)2 млн. 650 мең сумлык кредит алды. Шулардан 11 кеше –(2 млн 450 мен ) каралты-кура төзү өчен, 1 кеше мал алу өчен (200 мең) акча тоткан.

Шәхси хуҗалыклардан узган ел 132 кешегә хөкүмәт тарафыннан савым сыерларына һәм кәҗәләргә 3000 һәм 1000 исәбеннән (627) 644 000 мең сум субсидия бирелде.

Яңадан 3 кеше 45 000 сум тана алу, 14 кеше 26 125 сум чеби алу, 30 кешегә 22 500 сум ветеринария хезмәтенә , 1 кеше 200 мең сум кече ферма төзү һәм 3 кеше савым апаратына субсидия алдылар.

Алдагы елларда шәхси хуҗалыкларда малларын арттыручыларга Республика тарафыннан башка төрле ярдәмнәр дә булуы көтелә. Бу турыда Презедентыбыз Рустәм Нургалиевич аз сызыклап әйтте.

Мал санын исәпкә алган вакытта саннар дөрес әйтелергә тиеш. Электрон хуҗалык китабына квартал саен сез әйткән мал саннары утыртылып барыла. Бу саннарны районда, авыл хуҗалыгы министрлыгы да күреп тора. ЛПХ кредитына выписка алганда, төрле субсидияләр биргәндә, электрон хуҗалык китабындагы саннар буенча гына бирелә. Аңлашылмаучанлыклар килеп чыкмасын өчен, барлык булган малларыгызның санын дөрес һәм булган үзгәрешләрне вакытында авыл җирлегенә хәбәр итеп торуыгызны сорыйбыз.

Шәхси хужалыклардан даими рәвештә сөт җыела. Быел барысы (685 мең 324 л) 580 024 л. сөт җыелган, сумнарга әйләндергәндә 10 млн 440 мең сум тәшкил итә. Сөт акчасы вакытында түләнеп барыла. Биләмә буенча шәхси хуҗалыклардан иң күп сөт тапшыручылар билгеләнде:

1 нче урында Ахунова Рафидә Кече Кибәче – (16 362 Я. Кәдрия) 21 845л еллык кереме 404 000 мең , 2 ур. Шәяхметова Ләйлә Төбәк – 20 438 л., 3 нче ур. Мөхәмәтгарипова Гашия Олы Кибәче - 18 270 л., Яруллина Чулпан Кече Кибәче - 16 275 л. һәм Фатихова Гөлүсә Кече Кибәче -14 574 л. Бу гайлә бюдҗетына өстәмә керем.

+Авыл жирлеге буенча барлыгы (22) тәрле өлкәдә 26 шәхси эшмәкәр эшли. Шулардан 3 гаилә фермасы. Сарыкчылык белән Галиахметов Илшат шөгелләнә - хуҗалыгыда бүгенге көндә 60 баш сарык малы бар. Кортчылык белән Шакиров Фиргат 50 баш умарта тота. Мөгезле эре терлек белән эшләүче эшмәкәр Гараев Радикта (10) 12 баш савым сыеры бар -(31 400) 2016 нчы елда 33 000л. сөт савып тапшыра, сөт савудан 610 000 сум акчалата керем ала. Радик үзенең хуҗалыгында барлыгы (29) 36 баш мөгезле эре терлек асырый.

Эшмәкәрләребез җирлегебезгә, урта мәктәкә, балалар бакчасына һәрдаим ярдәм итеп торалар. Аларны санап китми мөмкин түгел Шафиков Рифкат, Галиахметов Илшат, Фархуллин Илнур, Шакиров Фиргат, Хадиев Муктасим, Гараев Радик, Галиахметов Фәнил, Шафиков Ирек, Хасанов Илнур һәм Бикмиев Фәһимнәргә ярдәмнәре өчен бик зур рәхмәт җиткерәм. Шулай ук бу урында шәхсән ярдәм итүчеләрнедә атап китәм Исмагилов Айрат, Сәгитов Данил, Галиахметов Рәдис, Шәяхметов Мәхмут, Гатиятов Әнәс, Матзянов Фанис һәм Олы Кибәче мәчете имамы Газизуллин Рәискә зур рәхмәтләр җиткерәм.

Биләмәдә,” ТАТМИТ Агро”филиалы урнашкан. “ТАТМИТАгро”да барысы безнең җирлектән 32 кеше эшли,15 000 дунгыз үстерелә, уртача хезмәт хакы 15 500сум.

(23млн. 782 мең сумлык плитә юл салынды)

ООО Саба ”Кибәче“ бүлекчәсендә барлыгы 69 кеше эшли, Төбәк сөтчелек фермасында 1515 баш мөгезле эре терлек бар. 350 савым сыеры, көндәлек савым 6500кг. Еллык савым (23070) 25 506 ц.(527) 2016 нчы елда 528 бозау алынган. Һәм 2369 ц. ит җитештерелә. 2015 нче ел белән чагыштырганда үсеш күренә. Чәчүлек җирләре - 2799 га исәпләнә. 1гектардан уртача 22ц уныш жыйналган. Уртача хезмәт хакы 16 500 сум. Пай җирләре өчен халыкка 1 пайга 1 ц арпа һәм 1 ц бодай исәбеннән икмәк бирелде. ООО Саба “Кибәче” хуҗалыгы җирлегебездә үткәрелә торган төрле чараларда, бәйрәмнәрдә һәрдаим ярдәм итеп торалар. Шулай ук җирлектәге юлларны, чүплекләрне чистарту,кырдыру, чүп үләннәрен чабу һ.б. эшләрдә ярдәмнәре бик зур. Хуҗалык җитәкчесе Фәрхәт Корбангәли улына шулай ук авыл халыкы исеменнән рәхмәтләр җиткерәм. Авыл хуҗалыгы - ул иң авыр тармакларның берсе булып санала . Бу өлкәдәге хезмәткәрләргә дә эшләрендә һәрвакыт зур уңышлар булсын.

**Йорт-җирләр**

Җирлегебездә 2 гайлә торак шартларын яхшырту программасы ярдәмендә яңа йорт төзеп чыкты. Тагын 5 гаилә төрле программалар буенча чиратта тора. Ә 2 гайлә үз көчләре белә яңа йорт җитештереп чыктылар.

Җир пайларын вакытында рәсмиләштермәүче 192 кеше судка бирелгән иде, шуларның 22 пай хуҗасы үзләре рәсмиләштерергә алынды, ә 170 пай җире хуҗасы баш тартты һәм авыл җирлеге исеменә рәсмиләштерелде. *(Барлыгы исемлекә 974 пай җире бар, -942 рәсмилштерелгәнгән, 32пай хуҗасы рәсм. йөри, 22+8+4) 547га. җир.*

**Янгын куркынычсызлыгы**

Халык һәм халык хуҗалыгы объектларының янгын куркынычсызлыгын тәэмин итү зур әһәмияткә ия.

2016 нчы елда кызганычка каршы җирле үзидарә биләмәсендә шәхси хуҗалыкта 2 янгын чыгу очрагы теркәлде. Ике очрактада каралты-кура януы кузәтелде. Янгын сүндерүдә катнашучы оешмаларга һәм кешеләргә зур рәхмәт.

Безнең җирлек Икшермә янгын сүндерү оешмасы күзәтчелеге астында тора. Янгынга каршы профилактика чараларын вакытында үткәреп баралар. Алар белән элемтәдә торабыз.Үзебезнең җирлектә шулай ук янгын сүндерү машинасы бар, янгын сүндерүдә җаваплы кеше беркетелгән (тел.89874104736). Машина җылы гараҗда тора.

Шулай ук җирлектә 19 янгын гидранты бар, барысы да эшли торган хәлдә, даими тикшерелеп, гидрант өсләрекардан чистартылып торыла. 2017 елда Төбәк авылына өстәмә 3 янгын гидранты куелачак. Янгын иң куркыныч әфәтләрнең берсе мин сезне ихтибарлы булырга һәм янгын чыгу куркынычсызлыгы кагыйдәләрен төгәл үтәргә чакырам.

**Хөрмәтле авылдашлар**, күргәнегезчә Олы Кибәче авыл җирлегендә эшләнгән эшләребез бик күп, авылларыбыз зурая , матурая, ләкин һәр яңа көн үзенең яңа бурычларын, яңа проблемаларын куюын да онытмаска кирәк.

Авыл җирлегенә ихтибар көннән көн арта, Презедентыбыз Рөстәм Нургалиевич тарафыннан авылга ярдәм итүгә юнәлдерелгән республика программаларын тормышка ашыру дәвам итәчәк.

Бергә булсак, бердәм булсак алга таба да планлаштырган эшләрне башкарып чыгарбыз дип ышанам.

Барыгызга да иминлек, тынычлык, сәламәтлек телим.

.

Игътибарыгыз өчен рәхмәт.

24.01.2017